PANIMULA 

Ang lahat ng papuri ay para lamang sa Allah (SW), ang 
mahabagin, ang Panginoon ng sanlibutan. 

Ang lathalaing ito ay isinulat upang ibigay ang tamang katuruan 
ng Islam tungkol sa mga palatandaan ng pagdating ng araw ng 
paghuhukom. Alam nating lahat na maraming kumakalat na 
balita buhat sa mga taong hindi-mananampalataya na minsa'y 
nagpapahayag ng mga maling impormasyon tungkol sa 
kawakasan ng mundo na hindi naman nangyayari kapag 
dumating ang oras na kanilang sinabi. 

Tanggapin nawa ng Allah ang pagsisikap na ito na isinagawa 
bilang matapat na paglilingkod sa Kanya. 

Maraming salamat sa lahat ng mga taong tumulong para 
maisagawa ang aklat na ito, nawa'y magsilbing karagdagang 
kaalaman para sa mga kapatid na Muslim at nawa'y patnubayan 
tayo ng Allah sa tamang landas tungo sa Kanyang Paraiso. 


Ust. Salamodin D. Kasim 
Islamie Propagation Office in Rabwah 
Riyadh, K.S.A 
Ramadhan 1431 H. 

Mga Palatandaan ng Pagdating ng Araw ng Paghuhukom 


Napakarami ang nabanggit ng mga pantas sa Islam na mga palatandaan 
ng pagdating ng araw ng paghuhukom sa kanilang mga aklat subalit ang 
babanggitin ko lamang dito ay mga palatandaang kanilang nabanggit na 
hango mula sa mapapanaligang Hadeeth ng Propeta Mohammad (SAW) 
at hindi ko na binangit ang mga mahina ang pagkakasalaysay mula sa 
Propet (SAW) o mga gawa-gawa lamang ngunit hindi ibig sabihin na ito 
lamang ang mga nabanggit ng Propeta (SAW) sa kanyang Hadeeth dahil 
maaaring marami pa akong hindi nabasa na kanyang mga Hadeeth 
maliban dito. 

Binanggit ko dito ang mga palatandaan ng hindi magkakasunod-sunod 
dahil wala pa akong nabasang Hadeeth na naisalaysay dito ng sunod- 
sunod, inuna ko muna ang mga nabanggit ng mga Pantas na mga 
palatandaan ng pagdating ng araw ng paghuhukom na nauna nang 
lumitaw at nangyari na at pagkatapos isinunod ko ang mga palatandaang 
hindi pa nangyari o lumitaw tulad ng ibang palatandaang inaasahang 
mangyayari sa mga huling panahon at pagkaraan ng mga malalaking 
palatandaan ng pagdating ng araw ng paghuhukom. 

Dapat nating malaman na may mga taong ang pagkakaalam sa mga 
palatandaan ng Sa'ah (Wakas ng Mundo) ay kasuklam-suklam at bawal, 
ang ganitong paninindigan ay hindi tama dahil hindi lahat ng ipinahayag 
ng Propeta (SAW) mula sa mga palatandaan ng Sa'ah ay bawal (haram) o 
kasuklam-suklam sapagkat ang pataasan ng gusali at pagdami ng 
kayamanan ay hindi haram subalit isa lamang ito sa mga palatandaan ng 
Sa'ah (wakas ng mundo), at ang palatandaan ay hindi nangangahulugan 
ng masama o bawal bagkos maaaring mabuti o masama, ipinapahintulot o 
ipinagbabawal at maliban pa dito, Ang Panginoong Allah ang higit na 
Nakaaalam. 

Mga palatandaan ng pagdating ng araw ng paghuhukom na Sugra 
(maliliit). 


1- Ang Pagsugo sa Propeta (SAW): 

Ipinahayag ng Propeta (SAW) na katotohanan ang kanyang pagiging 
Sugo ay nagpapatunay sa pagiging malapit ng araw ng paghuhukom at 
tunay na siya ay Propeta ng Sa'ah: Naiulat mula kay Sah'l (kahabagan 
nawa siya ng Allah) kanyang sinabi: sinabi ng Sugo ng Allah (SAW) 
^lsinugo ako at ang Sa'ah (araw ng paghuhukom) ay katulad ng ganito# 
at itinuro niya ang kanyang dalawang magkatabing daliri. Isinalaysay ni 
Al-Bukhari. 

2- Ang Pagkamatay ng Propeta (SAW): 


Kabilang sa mga palatandaan ng Sa'ah ay pagkamatay ng Propeta 
(SAW): tulad ng naiulat ni Auf bin Malik na nabanggit ng Propeta 
(SAW) ang kanyang pagkamatay ay kabilang sa mga tanda ng nalalapit 
na araw ng paghuhukom, kaya't tunay na ang kayang pagkamataya ay 
kabilang sa mga masakit na pangyayaring tumama sa mga 
mananampalataya, dumilim ang mundo sa mga mata ng Sahaba (kanyang 
mga kasamahan) - kahabagan nawa sila ng Allah - nang mamatay ang 
Propeta (SAW). 

Dahil sa kanyang kamatayan naputol, nahinto at natapos ang 
Rebelasyong nagmumula sa langit, namatay ang Propeta (SAW) katulad 
ng pagkamatay ng mga tao, sapagkat tunay na hindi ipinagkaloob ng 
Allah U- ang kawalan ng kamatayan at pananatili dito sa mundo sa 
sinumang nilikha, dahil ito'y dinadaanan lamang at hindi pinanatilihan 
tulad ng sinabi ng Allah U: 


r£ ((n)} ZjQjL\ ^ 


[At hindi namin ipinagkaloob sa sinumang tao ang pananatili (kawalan ng 
kamatayan) kaya't kung ikaw ay mamatay sila ba ay mabubuhay nang 
walang hanggan?] Al-Anbiya 34. 


3- Ang Tagumpay sa Bait Al- Muqaddas: 

Kabilang sa mga tanda ng Sa'ah ay ang tagumpay sa Bait Al-Muqaddas 
(Palestina) tulad ng nabanggit ng Propeta (SAW) sa kanyang Hadeeth. Sa 
panahon ni Omar bin Al-Khattab naganap ang tagumpay sa Bait Al- 
Muqaddas mula sa kamay ng mga Hudyo at Kristiyano taong 16 Hijeriya, 
pumunta doon siya Omar bin Al-Khattab ng personal at 
nakipagkasundo sa mga tao dito, nagtagumpay siya at nilinis niya mula sa 
mga Hudyo at kristiyano at nagpatayo siya ng isang moske sa bandang 
Qibla ng Bait Al-Muqaddas.[ Al-Bidayah wan Nihayah 7 : 55-57]. 


4- Pagdami ng kayamanan at kawalan ng pangangailanagan sa 
kawang-gawa: 

Naiulat ni Abu Hurairah katotohanan ang sugo ng Allah f| ay 
nagsabi: 4 Hindi tatayo ang araw ng paghuhukom maliban lang na 
dadami (muna) sa inyo ang kayamanan at aapaw hanggang sa magiging 

importante ng may-ari ng kayaman ang sinumang tatanggap ng kawang- 
gawa mula sa kanya, at ipapatawag ang isang lalake (para sa kanyang 
kawang-gawa) at kanyang sasabihin Hindi ko ito kailanagan:»[Isinalaysay 
ni Al-Bukhari]. At naiulat mula kay Abu Musa buhat sa Propeta || 
kanyang sinabi: 4 Darating sa sangkatauhan ang isang panahong ililibot 
ng lalake sa pahong ito ang kanyang gintong kawang-gawa, pagkatapos 
wala siyang matatagpuang isang man lamang na kukunin ito mula sa 
kanya) 1 Isinalaysay ni Muslaim. 

5- Ang Paglitaw ng Pagsubok: 

Fitnah: maraming kahulugan ng titnah, kabilang na dito ang pagsubok, 
paggawa ng kasalanan, kawalan ng pananampalataya, pagpatay, 
pagkasunog at maliban pa dito mula sa mga bagay na kasuklam-suklam. 

Tunay na ipinahayag na ng Propeta i§ noon na kabilang sa mga tanda 
ng pagdating ng Sa'ah ang paglitaw ng malaking pagsubok (fitnah) sa 
kanyng Ummah na maghahalo dito ang katotohanan at huwad, kaya't 
lilondolin ang pananampalataya hanggang sa magiging mananampalataya 
ang lalake at mawawalan ng pananampalataya sa hapon, at mawawalan 
ng pananampalataya sa umaga at magiging mananampalataya sa hapon at 

ipagpapalit niya ang kanyang relihiyon sa mundo. 

6- Paglitaw ng Nagpapanggap na Propeta: 

Kabilang sa mga Tanda ng Sa'ah ay paglitaw at paglabas ng mga taong 
sinungaling, aangkinin nila ang pagkapropeta, lumabas na ang ilan sa 
kanila noong panahon ni Propeta Muhammad ®f at panahon ng Sahabah 
at patuloy pa rin silang lumalabas sa mga panahong kasalukuyan.Naiulat 
ni Thawban kanyang sinabi: sinabi Sugo ng Allah : ^At katotohanan 
magkakaroon sa aking Ummah (pamayanan) ang tatlompung mga 
sinungaling lahat sila ay aangkinin ang pagkapropeta at ako ang Sagka 
(panghuli) sa mga Propeta wala ng propetang susunod sa akin|. 
Isinalaysay ni Abu Dawood at At-Tirmizi. 

7- Paglaganap ng kapayapaan: 

Naiulat ni Abu Hurairah kanyang sinabi: sinabi ng Sugo ng Allah H 
<( Hindi tatayo (mangyayari) ang Sa'ah maliban lang na (dahil sa 
kapayapaan at katiwasayan) maglalakbay ang nakasakay (na 
manlalakbay) sa pagitan ng Iraq at Makkah na wala siyang kinatatakutan 
maliban sa dilim ng daan} Isinalaysay ni Imam Ahmad. 

At mangyayari ang ganitong pagkakataon sa panahon ni Al-Mahdi at 
Hesus kapag masakop na ng katarungan ang lugar ng pagdadaya at 
kawalan ng katamngan. 

8 - Pagkawala ng Tiwala: 

Naiulat ni Abu Hurairah kanyang sinabi: sinabi ng Sugo ng Allah 
$ 8 : 4 kapag mawala na ang tiwala hintayin mo na ang Sa'ah (araw ng 
paghuhukom) kanyang sinabi : paano ito mawawala o Sugo ng Allah? 
Sinabi niya: Kapag ipagkatiwala ang bagay sa hindi mapagkatiwalaan 

hintayin mo ang Sa'ahk Isinalaysay ni Al-Bukhari. 

9- Pagkawala ng Kaalaman at Paglaganap ng Kamangmangan: 

At kabilang sa mga tanda ng Sa'ah ay pagkawala ng kaalaman at 
paglaganap ng kamangmangan, sa panahong ito mawawala ang kaalaman 
sa pamamagitan ng pagkawala ng mga Pantas hanggang wala nang 
matitirang marunong (pantas), kaya't ang mga mangmang ang magiging 
pinuno ng mga tao, at sila'y tatanongin (tungkol sa relihiyon? At sila ay 
sasagot ng walang kaalaman, maliligay sila at ililigaw ang mga tao. 

10- Paglaganap ng Pangangalunya: 

At kabilang din dito ang paglaganap ng pangangalunya tulad ng 
nabanggit ng Propeta sa kanyang Hadeeth na ang pangangalunya ay 
kabilang sa mga tanda ng Sa'ah kaya sinabi niyang magkakaroon sa 
kanyang Ummah ng mga taong ipapahintulot nila ang Pangangalunya at 
Sutla. 


11- Paglaganap ng Riba: 

At kabilang din dito ang paglaganap ng Riba sa mga tao at 
pagwawalang bahala sa pagkain ng Haram (ipinagbabawal). Naiulat ni 
Abu Hurairah kanyang sinabi: sinabi ng Sugo ng Allah f|: ^Darating 
sa sangkatauhan ang panahong ipagwawalang-bahala ng isang tao ang 
dahilan ng pagkamit niya ng kayamanan, kung ito ba ay galing sa Halal 
(ipinapahintulot) o galing sa Haram (ipinagbabawal)} Isinalaysay ni Al- 
Bukhari. 

12- Paglaganap ng paggamit at pakikinig ng Intrumento o Musika: 

Narinig ni Abu Malik Al-Ash'ari ang Propeta || na kanyang 
sinasabi: iMagkakaroon sa aking Ummah ng mga pamayanang 
ipinapahintulot nila ang pangangalunya, sutla, alak at mga instrumento 
(musika)...} Isinalaysay ni Al-bukhari. 


13- Pagdami ng Pag-inom ng Alak: 

Isa sa mga tanda ng Sa'ah ay pagdami ng pag-inom ng alak, at ang 
ibang tao ang ipinapahintulot nila ito para mainom nang lantaran maging 
sa mga lugar ng mga Muslim kaya kapag Makita ninyo ang mga ganitong 

pangyayari nangangahulugan lamang ng pagiging malapit ng araw ng 
paghuhukom. 


14- Pagandahan ng Moske: 

Marami na tayong nakikitang mga Moske na masyadong pinapaganda 
ng mga Muslim na nagmistulang paligsahan sa kanilang mga pagitan, at 
iba sa kanila ay ipinagmamayabang pa ang ganda ng kanyang Moske sa 
kasalukuyang mga panahon, ito na ang sinabi ng Sugo ng Allah 'H: 
<(Hindi tatayo ang Sa'ah malaiban lang na magyayabangan (muna) ang 
mga tao sa mga Moske (Masjid)| Musnad Ahmad. 

15- Pataasan ng mga Gusali: 

Kabilang sa mga tanda ng pagdating ng araw ng paghuhukom ay 
pataasan ng mga tao sa pagpapatayo ng mga gusali at mga bahay tulad ng 
isinalaysay ni Muslim: isinagot ng Anghel Gabriel sa Propeta tungkol sa 
mga tanda ng Sa'ah at sinabi niya sa Propeta: At kapag Makita mo ang 
mga walang tsinelas (noon), mga walang damit, mga mahihirap, mga 
pastol ng kambing na sila'y magtataasan ng mga gusali) Saheeh Muslim. 

16- Panganganak ng Aliping Babae sa kanyang Pinaglilingkuran: 

Ito'y nabanggit sa Hadeeth ni Anghel Gabriel na kanyang sinabi sa 
Propeta M- (At ikukuwento ko sa iyo ang mga tanda nito: kapag 
manganak ang aliping babae para sa kanyang tagapangalaga 
(pinaglilingkuran). Pinagkasunduan. 

17- Pagdami ng mga Lindol: 

Naiulat ni abu Hurairah kanyang sinabi: sinabi ng Sugo ng Allah 
ft: (Hindi tatayo ang Sa'ah maliban lang na dadami (muna) ang mga 
lindol).Saheeh Al-Bukhari. 

18- Pagkawala ng mga Mabubuting Tao: 

At kabilang sa mga palatandaan ng Sa'ah ay pagkawala ng mga 
mabubuting tao, at pagdami ng mga masasama hanggang sa walang 
matitira maliban sa mga masasamang tao at sa kanila gugunawin ang 
mundo. Naiulat ni Abdullah bin Amr kanyang sinabi: sinabi ng Sugo 
ng Allah f|: (Hindi tatayo ang Sa'ah maliban lang na kukunin (muna) ng 
Allah ang kanyang mga mabubuting alipin mula sa mga tagalupa, at 
matitira dito ang mga masasamang tao, hindi nila alam ang mabuti at 
hindi sinasaway ang masama). Musnad Ahmad. 

19- Pagdami ng mga Babae at pagliit ng bilang ng mga Lalake: 

Naiulat ni Anas kanyang sinabi: ikukuwento ko sa inyo ang isang 
kwento na walang isa mang magsasabi nito sa inyo pagkatapos ko, 
narinig ko ang Sugo ng Allah i§ na nagsasabing: ( Kabilang sa mga tanda 
ng Sa'ah ay pagkulang ng kaalaman, lilitaw ang kamangmangan, lilitaw 
ang pangangalunya, dadami ang mga kababaihan at liliit ang bilang ng 
mga kalalakihan hanggang sa magiging katumbas ng limampung babae 
ay isang lalake lamang). Saheeh Al-Bukhari. 

Kaya't naitanong kung ang sanhi nito, at may nagsabing dahil sa dami ng 
karahasan at bilang ng pagpatay o krimen kaya maraming mamatay na 
kalalakihan lalong-lalu na sa digmaan sapagkat kadalasan ang mga 
kalalakihan lamang ang nakikipagdigma. 

20- Digmaan laban sa mga Hudyo: 

At kabilang sa mga tanda ng Sa'ah ay pakikipagdigma ng mga 
Muslim laban sa mga Hudyo sa huling panahon at sila ay magiging hukbo 
ni Dajjal kaya't didgmain sila ng mga Muslim na mga hukbo ni Propeta 
Hesus hanggang sa magsasalita ang kahoy at bato: O Muslim! O 
Alipin ni Allah! Nandito ang isang hudyo sa aking likuran ko, halika at 
patayin mo siya. 


Mga Palatandaan ng Pagdating ng Araw ng 
Paghuhukom 

Al-Kubra (malalaki) 

1- Al-Mahdi: Sa huling panahon lalabas ang isang lalake mula sa 
pamilya ng Propeta M, tutulungan ng Allah ang relihiyong Islam sa 
pamamagitan niya, maghahari ng pitong taon, pupunuin ang kalupaan ng 
katarungan tulad pagkapuno nito ng kawalang-katarungan, mabibiyayaan 
ang Ummah sa kanyang panahon nang biyayang hindi pa nito nakamit 
kailanman, dahil sa biyayang ito tutubo ang mga luntiang pananim, 
pauulanin niya ang langit ng biyayang ulan, magbibigay ng kayamanang 
hindi mabilang. 

$ Ang kanyang pangalan: Ang pangalan ng lalaking ito ay katulad ng 
pangalan ng Sugo ng Allah 'H, ang pangalan ng kanyang ama ay katulad 
ng pangalan ng Propeta §§, kaya ang kanyang magiging pangalan ay 

Muhammad - o Ahmad - bin Abdullah, siya'y mula sa angkan ni fatimah 
anak na babae ng Sugo ng Allah ’M, at mula na rin sa angkan ni Al-Hassan 
bin Ali 

# Siya ay lalabas mula sa silangan. 

Naiulat ni Abdullah bin Mas'ood kanyang sinabi: sinabi ng Sugo ng 
Allah i§: (Hindi maglalaho o hindi magugunaw ang mundo maliban lang 
na maghahari (muna) sa mga arabo ang isang lalaking mula sa pamilya ng 
Propeta M, katulad ng kanyang pangalan ang aking pangalan) Musnad 
Ahmad. 


2- Bulaang Kristo: 

$ Ang kahulugan ng Al-Maseeh (Kristo): Nabanggit ni Abu Abdullah 
Al-Qurtubi ang dalawampu't tatlong salita sa paghango ng salitang ito, at 
ang salitang Al-Maseeh (Kristo) ay nangangahulugan ng matapat at taong 
makatotohanan, gayunpaman nangangahulugan din ito ng sinungaling, 
kaya't tinatawag na Al-Maseeh si Hesus dahil siya ay matapat at 
makatotohanang tao at tinatawag na Al-Maseeh si Ad-Dajjal sapagkat 
siya ay sinungaling at mapanlinlang.tinatawag ding Al-Maseeh si Hesus 
dahil nakagagamot siya ketongin, bulag at binubuhay niya ang patay 
dahil sa kapahintulutan ng panginoong Allah fg, at tinatawag ding Al- 
Maseeh si Ad-Dajjal dahil nabura ang kanyang kanang mata o kaliwa. 
$ At ang ibig sabihin naman ng salitang Ad-Dajjal ay tagatakip at 
tagahalo sapagkat si Al-Maseehud Dajjal ay tinatakpan niya ang 
katotohanan ng kasinungalinagan, huwad at kawalan ng pananampalataya 
sa Allah. 

Si Ad-Dajjal ay mula sa angkan ni Adan na may maraming katangiang 
nabanggit sa mga Hadeeth ng Propeta para ipaalam sa sangkatauhan 
ang kanyang pagkatao, at bilang babala sa mga tao laban sa kanya mula 
sa kanyang malagim na kasamaan upang sa ganon kapag siya'y lalabas 
kilala siya ng mga mananampalataya at para hindi sila mapahamak dahil 
sa kanya, kabilang sa kanyang mga katangian ay tunay na siya ay isang 
lalaking binata, pula, maiksi, sakang at kulot ang buhok, manipis ang 
pisngi, malawak (malapad) ang liig, nabura ang kanyang kanang mata, 
ang matang ito ay hindi klaro at may tumubong laman sa kanyang 
kaliwang mata, nakasulat sa pagitan ng kanyang dalawang mata ang 
letrang (Ka-f Fa Ra), mababasa ito ng bawat Muslim marunong man 
sumulat o hindi at kabilang sa kanyang katangian ay isang baog at hindi 
siya magkakaanak, at minsan naring inihahalintulad siya ng Propeta M 
kay AbdulUzza bin Qut'n. 

# Ang Tanong: Buhay ba si Ad-Dajjal? At siya ba ay buhay sa panahon 
ni Propet Muhammad H? 

- Bago natin sagutin ang dalawang tanong na ito dapat muna natin 
malaman ang katayuan ni Ibn Sayyad; siya ba ang Ad-Dajjal o hindi? 

- At kung hindi si Ibn Sayyad ang Ad-Dajjal; siya ba (Ad-Dajjal) ay 
buhay bago pa mangyari ang kanyang Fitnah (masasamang gawain) o 

hindi? . 

- At bago ang mga sagot sa mga tanong na ito kilalanin muna natin si Ibn 

Sayyad: 

$ Ibn Sayyad: Ang kanyang pangalan ay Saafi - o Abdullah bin 
Sayyad o Sa-id. 

Siya noon ay mula sa mga hudyo ng Madinah, at may nakapagsabing 
mula sa Ansar, at maliit pa siya nang dumating ang Propeta §§, sa 
Madinah, nabanggit ni Ibn Katheer na siya ay yumakap sa Islam at ang 
kanyang anak ay nagngangalang Ummarah mula mga pinuno ng Tabi-een 
at nagkaroon si Imam Malik ng pagsasalaysay ng Hadeeth mula sa kanya 
at maliban pa sa kanya. 

Hindi nagkakasundo ang mga pantas tungkol kay Ibn Sayyad kung siya 
ba talaga si Ad-Dajjal o hindi, subalit nagkasundo sila na siya'y isa sa 
mga gumagawa ng kasinungalingan at gumagamit ng pangitain at 
pamahiin. 

# Si Ad-Dajjal (Bulaang Kristo) ay lalabas mula sa silangan, mula sa 
Khurasan, mula sa hudyo ng Asbahan at pagkatapos maglalakad siya sa 
lupa, wala siyang iiwanang lugar maliban lang na kanyang itong 
papasukin, maliban sa Madinah at Makkah kaya't hindi niya kayang 

pasukin ang dalawang ito sapagkat binabantayan ito ng mga Anghel. 
Naiulat ni Abu Bakar kanyang sinabi: ikinuwento sa amin ng Sugo ng 
Allah, sinabi niya na: Ang Ad-Dajjal ay lalabas mula sa kalupaan ng 
silangan, ito ay tinatawag na Khurasan). Jamie At-Tirmizi. 

At Naiulat ni Anas kanyang sinabi: sinabi ng Sugo ng Allah H: 
(Lalabas si Ad-Dajjal (Bulaang kristo) mula sa hudyo ng Asbahan, may 
kasama siyang pitumpong libo mula sa mga hudyo). Si Ad-Dajjal 
(Bulaang Kristo) ay hindi makakapasok sa apat na Moske: 1- Al-Masjid 
Al-Haram 2- Masjid Al-Madinah 3- Masjid At-Toor 4- Al-Masjid Al- 
Aqsa. 

# Mga Tagasunod ng Bulaang Kristo: 


Karamihan sa mga tagasunod ng Bulaang Kristo ay mula sa Hudyo, Ajam 
(hindi arabo), Turk, mula sa iba't ibang tao na ang karamihan ay mga 
Arab at mga kababaihan. At minsan kapag makakaharap ng Bulaang 
kristo ang isang arabi (beduien) kanyang sasabihin: Ano sa palagay mo 
kung bubuhayin ko para sa iyo ang iyong tatay at nanay; sasaksihan mo 
arabi: Oo, at ba na ako ang iyong panginoon? At sasabihin ng 
magpapakita sa kanya ang dalawang demonyo na kamukhang-kamukha 
ng kanyang tatay at nanay, kanilang sasabihin: O aking anak! Sundin mo 
siya; dahil siya ang iyong panginoon). Isinalaysay ni Ibn Majah. 

At karamihan sa kanyang magiging tagasunod ay mga kababaihan dahil 
madali lang silang sumunod lalung-lalo na sa mga matatamis na salita ni 
Ad-Dajjal (Bulaang Kristo). 

# Ang Fitnah (kasamaan) ni Ad-Dajjal: 

Ang Kasamaan ng Bulaang Kristo ang siyang pinakamasamang fitnah 
sa kalupaan mula nang lalangin ng Allah si Adam hanggang sa araw ng 
paghuhukom dahil sa kapangyarihan at kababalaghan na ibibigay sa 
kanya ng Allah na bibiyak sa mga utak at magbibigay ng alinlangan sa 
mga isipan. 

Katotohanan! Nabanggit sa mga hadeeth na mayroon siyang paraiso 
at impiyerno, ang kanyang paraiso ang siyang impiyerno, at ang kanyang 
impiyemo ang siyang paraiso, at mayroon din siyang mga ilog ng tubig, 
mga bundok ng tinapay, at uutusan niya ang langit para umulan at uulan, 
at ang lupa para tutubo (ng mga pananim, mga damo atbp.) at tutubo, 
sunod-sunod sa kanya ang mga libing na yaman ng lupa, at maglilibot sa 
lupa ng sobrang-bilis katulad ng ulan na itinutulak ng malakas na hangin 
at maliban pa dito na nabanggit ng Sugo ng Allah #|. 

Naiulat ni Hudhaifa kanyang sinabi: sinabi ng Sugo ng Allah fg: 
(Tunay na ako ang nakaaalam kung ano mayroon ang bulaang kristo, 
mayroon siyang dalawang umaagos na ilog, isa sa kanila ay makikita ng 
mata na puting tubig, at ang iba ay makikita ng mata na lumalagablab na 
apoy, kapag inabutan ang mga ito ng isa sa inyo ay pupuntahan niya ang 
kanyang nakikitang apoy, at ipikit (ang mga mata) pagkatapos iyuko niya 
ang kanyang ulo at iinom mula dito sapagkat katotohanan ito ay malamig 
na tubig). 

# Ang panangga laban sa Fitnah (kasamaan) ng Bulaang Kristo: 

Ginabayan ng Propeta ang kanyang ummah tungo sa bagay na 
maglilitas sa kanila mula sa titnah ng Bulaang Kristo, tunay na iniwan 
niya ang kanyang ummah sa puting daan, na ang liwanag ng gabi nito ay 
tulad ng liwanag ng araw nito, walang sinumang lilihis mula dito 
maliban sa taong sira, walang bagay na nakabubuti maliban lang na kanya 
itong itinuro sa kanyang ummah, at walang nakasasama maliban lang na 
kanyang binigyan ng babala ang kanyang ummah mula dito, at kabilang 
dito ang titnah ng Bulaang Kristo sapagkat ito na ang pinakamalaking 
titnang mangyayari sa ummah hanggang sa araw ng paghuhukom kaya 
narito ang mga paalalang pang-gabay mula sa Propeta i§ na itinuro niya 
sa kanyang ummah upang maligtas mula sa malaking fitnah na ito, na 
hinihingi natin sa Allah H na iligtas tayong lahat mula dito: 

1- Pagsasabuhay sa mga katuman ng Islam, at gawing sandata ang 
paniniwala (sa Allah), at kaalaman tungkol sa kanyang mga pangalan at 
mabubuting katangian na wala siyang katambal o kahati dito na kahit 
sino, kaya't malalaman niya na ang bulaang kristo ay tao lamang, 

kumakain at umiinom, at katotohanan ang Allah M ay maluwalhati at 
wala siyang katangiang tulad nito, ang bulaang kristo ay bulag at si Allah 
ay hindi bulag, at tunay na walang sinumang makikita niya ang kanyang 
panginoon hanggang sa kamatayan, at Ad-Dajjal ay makikita siya ng mga 
tao sa kanyang paglabas, mananampalataya man sa kanila o hindi. 

2- Paghingi ng kalinga at pagpapakupkop laban sa fitnah ni Ad-Dajjal, 
lalung-lalo na sa pagdarasal, ito ang katuruan sa atin ng Propeta |s; 
Naiulat ni Aisha asawa ng Propeta M- (Katotohanan! Ang Sugo ng Allah 
it noon ay kanyang idinadalangin ang: O Allah ako ay nagpapakupkop 
sayo mula sa kaparasuhan ng libingan, at nagpapakupkop ako sayo laban 

sa kasamaan ng bulaang kristo.). Isinalaysay ni Al-Bukhari. 

3- Pagsasaulo ng mga taludtod mula sa kabanata ng Al-Kah'f, tunay na 
iniutos ng Propeta it ang pagbasa ng mga pambungad ng taludtod ng 
Suratul Kah'f laban sa bulaang kristo o pagbasa ng unang sampung 

taludtod at huling sampung taludtod. 

Kabilang sa mga hadeeth na nagbanggit nito ay ang ulat ni An-Nawwas 
bin Sam'an na mahabang hadeeth, sinabi ng Propeta f|: (Kung sinuman 
ang kanyang aabutan mula sa inyo; basahin niya laban sa Dajjal ang mga 
pambungad na taludtod ng Suratul Kah'f). Saheeh Muslim. 

4- Ang Paglayo mula sa Dajjal, at ang mas mainam ay mga nakatira sa 
Makkah at Madinah sapagkat hindi makakapasok si Dajjal sa Haramain 
(Makkah at Madinah) kaya't dapat lang layuan ng isang Muslim si Dajjal 
para makaligtas dahil susunod kay Dajjal ang isang lalaking inaakala 
niyang sa kanyang sarili na siya ay mananampalataya, at magiging sunod- 
sunoran kay Dajjal, tayo'y hihingi sa Allah na ilayo tayo at lahat ng mga 

Muslim mula sa kasamaan ni Dajjal. 

# Ang kamatayan ni Dajjal: 

Mamamatay si Dajjal sa mga kamay ni Hesus na anak ni Maria 
ayon sa mga ulat mula sa Propeta ft sapagkat lalabas si Dajjal sa lahat ng 
kalupaan maliban sa Makkah at Madinah, dadami ang kanyang mga 
tagasunod, lalawak ang kanyang kasamaan, walang makakaligtas sa 
kanya maliban sa maliit na bilang mula sa mga mananampalataya, at sa 
panahong ito bababa si Hesus na anak ni Maria sa bandang silangang 
menaret ng Damaseus, at dadagsain siya ng mga alipin ng Allah na 
mananampalataya, palibutan siya ng mga mananampalataya at sila'y 
sasama sa kanya laban kay Dajjal, at si Dajjal naman sa panahon ng 
pagbaba ni Hesus ay patungong Baitul Maqdis (Palestine) at masalubong 
siya ni Hesus sa pintuan ng Ludd (isang lugar sa palestine na malapit sa 
Bait Al-Maqdis), kapag makita siya ni Dajjal siya'y (Dajjal) matutunaw 
tulad nang pagkatunaw ng asin, kaya't sasabihin sa kanya ni Hesus S3: 
(Tunay na ikaw ay aking papaluin; hinding-hindi ka makakaligtas sa 
akin), aabutan siya ni Hesus at siya'y papatayin sa pamamagitan Hirba 
(pamalo ni Hesus), at matatalo ang kanyang mga tagasunod, sila'y 

susundan ng mga mananampalataya at sila ay papatayin, hanggang sa 
magsasalita ang punong-kahoy at bato: O Muslim! O Alipin ng Allah! 
Nandito ang isang hudyo sa aking likuran, halika at siya'y patayin, 
maliban sa punong-kahoy na nagngangalang Garqad dahil ito ay kabilang 
sa mga punong-kahoy ng mga hudyo. 

At dahil sa pagpatay sa kanya (isinumpa ni Allah) magtatapos ang 
kanyang malagim na kasamaan at ililigtas ng Allah silang mga 
nanampalataya mula sa kanyang kasamaan at kasamaan ng kanyang mga 
tagasunod sa mga kamay ni Hesus na anak ni Maria (Roohullah wa 
kalimatuho) SS® at ang kanyang mga tagasunod, ang lahat ng pagpupuri 
ay sa Allah lamang. 

3- Ang Pagbaba ni Hesus 

Katangian ni Hesus StM: 

Siya ay isang lalaking katamtaman ang tangkad, hindi matangkad at 
hindi naman pandak (maiksi), pula, malapad ang dibdib, kulot ang buhok 
na para bang bagong ligo na galing ng banyo, may mahabang buhok na 
lampas ng tainga, kanya itong inayos na punong-puno ang pagitan ng 
dalawang balikat. 

Naiulat ni Ibn Abbas kanyang sinabi: sinabi ng Sugo ng Allah $S: ( 
Nakita ko si Hesus, Moses at Abraham, at si Hesus ay pula, kulot at 
malapad ang dibdib...) Saheeh Al-Bukhari. 

# Katangian ng pagbaba ni Hesus 

Pagkatapos ng paglabas ni Dajjal at kanyang kasiraan sa lupa, 
ipapadala ng Allah si Hesus SS, siya'y bababa sa lupa, sa bandang puting 
menaret sa silangang damaseus, nakasuot ng mahroodatain, nakalagay 
ang kanyang dalawang kamay sa mga pakpak ng dalawang Anghel, 
kapag iyuyuko niya ang kanyang ulo'y may tumutulong tubig mula dito, 
at kapag iangat niya ay may nahuhulog mula dito na perlas, walang 
nakakaamoy na hindi mananampalataya sa kanyang hiningi maliban sa 
ito'y namamatay. 

Siya ay bababa sa gmpong nagtagumpay, na ipaglalaban ang 
katotohanan, sila'y magkakaisa upang digmain si Dajjal, at siya'y bababa 
sa oras ng pagtayo ng Salah (dasal) at magdadasal sa likod ng pinuno ng 
grupong iyon. 

Dunong sa pagbaba ni Hesus SSBl: 

1- Bilang kasagutan sa maling akala ng mga hudyo na kanilang napatay at 
naipako sa kms si Hesus 8S® kaya't ipinahayag ng Allah §f ang kanilang 
kasinungalingan, at tunay na siya ang makakapatay sa kanila at ang 

kanilang pinuno na si Dajjal. 

2- Katotohanan! Natagpuan ni Hesus SS® sa ebanghelyo ang kalamangan 
ng ummah ni Propeta if tulad ng sinabi ng Allah H: 

X H ,.|U .A *\r>.jj y_T^ S~/^ V ' <-i 

(At ang nakakahalintulad nila sa ebanghelyo ay: katulad nila ay buto (na 
itinanim) at bumukadkad sa pagtubo, at naging matatag, at sa kalaunan ay 
lumago at tumindig nang matuwid...)[Al-Fath: 29]. 

3- Tunay na siya ay bababa upang pasinungalingan ang mga mali at 
huwad na paniniwala ng mga kristiyano tungkol sa kanya, at wawasakin o 
sisirain ng Allah ang lahat ng relihiyon sa kanyang panahon maliban sa 
Islam sapagkat wawasakin niya ang krus. 

- mananatili siya sa lupa nang pitong taon o apat na pu't taon, at 
pagkatapos siya ay mamatay at dadasalan siya ng mga Muslim. 


4- Ya'zooz at Mazooz: 


$ Kanilang Pinagmulan: 

Sila ay mula parin sa tao, mula sa angkan ni Adan S3, sila ay mula 
mga anak ni Yafeth abu At-Turk, at si Yafeth ay isa sa mga anak ni Noh 
(Noa) SS'. 

Naiulat ni abdullah bin Amr, ulat na mula sa Sugo ng Allah M- 
(Katotohanan! Ang Ya'zooz at Ma'zooz ay mula sa mga anak ni Adan, at 
tunay na kapag sila ay naipadala sa mga tao kanilang wawasakin ang 
kanilang ( tao) mga kabuhayan, at hindi mamamatay ang isa sa kanila 
maliban lang na ito'y nag-iwan ng isang libong anak o higit pa). 


Ang nabanggit sa mga Hadeeth na katangian ng mga Yaz'ooz at 
Ma'zooz ay tulad ng hitsura ng mga Turk ( mga tao sa Turkistan), maliliit 
ang mga mata, blondy ang buhok, malalapad ang pagmumukha. 

Sila ay malalakas at walang sinumang makakalaban sa kanila. 

Sinabi ng Allah ®g: 





> 







H V - ‘U 



[Hanggang nang sina Gog at Magog ay hayaan na makawala(sa 
kanilang hadlang) at silay mabilis na nagsipangalat sa bawat 
talampas. At ang tunay na pangako ( Araw ng muling 
pagkabuhay) ay malapit na (sa katuparan).At kapag (ang 
sangkatauhan ay ibangon na mula sa kanilang libingan), 
mapgmamalas ninyo ang mga mata ng mga hindi 
sumasampalataya na nakatitig sa pagkasindak.(sila ay 
mangungusap):"kasawian sa aminlKatotohanan kami ay 

nagpabaya rito;datapwat (walang alinlangan) na kami ay 
mapagsamba sa mga diyus-diyosan at mapaggawa ng 

kamalian].[Al-Anbiya: 97]. 


$ Sagka ni Ya'zooz at Ma'zooz: 

Nagpatayo si Dhul Qamain noon ng Sagka para maging pagitan 
nila Gog at Magog sa kanilang mga kabit-bahay o mga taong 
malapit sa kanilang lugar na humingi ng tulong sa kaniya. Sinabi ng 
Allah H sa Qur'an: 




\t<s \ \ 




(Sila ay nagsabi: O Dhul Qarnain!Katotohang si Ya'zooz at Ma'zooz 
ay gumagawa ng malaking kabuktutan sa kalupaan.Kami baga ay 
magbabayad sa iyo ng buwis (o pagkilala) upang ikaw ay magtayo 
ng isang sagka sa pagitan namin at nila. Siya ay nagsabi:"Yaong 
(kayamanan, kapamahalaan at kapangyarihan) na itinatag sa akin ng 
aking panginoon ay higit na mainam (sa inyong buwis at 
pagkilala).Kaya't tulungan ninyo ako ng lakas (ng mga tao), ako ay 
magtatayo ng sagka sa pagitan ninyo at nila).[Al-Kahf:95]. 


5- Ang Tatlong Khosoof: 

Ang Khosoof ay nangangahulugan ng pagkawala ng isang lugar. 
Ang Tatlong khosoof na isa sa mga tanda ng pagdating ng araw ng 
paghuhukom ay nabanggit lahat sa mga Hadeeth ng Propeta M, 
Naiulat ni Huzaifa bin Aseed (o Asyad) katotohanan, sinabi ng 
Sugo ng Allahlt: 

CjU GA 1 “hiLuill (jl ):Jli i| Zu! Jjuij (j! llui! (jj i.~w (jc. 


6JJ jaJ (_Luiikj U L .1 ~v J t jjuui]lj i. L.i-y ;(_Sjuii. <ii5ljj (Ula jSis) 

0 !jj (LJj»ll 

(KatotohananlAng araw ng paghuhukom ay hinding-hindi tatayo 
(mangyayari)maliban lang na makikita ninyo muna ang sampong 
tanda nito...at binanggit niya dito: at ang tatlong Khosoof: Isang 
Khas'f sa bandang silangan, isang Khas'f sa bandang kanluran at 
isang Khas'f sa Isla ng Arab). Isinalaysay ni Muslim. 

Nangyari naba ang tatlong Khosoof na ito? 


Ang mga Khosoof na ito ay hindi pa nangyari hanggang ngayon 
tulad ng ibang malalaking tanda ng pagdating ng araw ng 
paghuhukom, kaya't mangyayari ito kapag nalalapit na talaga ang 
araw ng paghuhukom at ito'y maging kasindak-sindak na pangyayari 
dahil maraming mga taong mamatay. 


Isinulat sa wikang Tagalog ni: 

Ust. Salamodin D. Kasim 
Islamie Genter in Rabwah, Riyadh 
Kingdom of Saudi Arabia 
Ramadhan 1431 H. 


Sinuri ni: 

Ust. Muhammad Taha Ali 
Islamie Genter in Rabwah 

